Ivankovo kale (pevnosť)

Ivankovo kale (, doslovne Ivankova pevnosť), Goľamo kale (, doslovne Veľká pevnosť), Asenova pevnosť (), prípadne  pevnosť Kričim () sú ruiny neskoroantickej a stredovekej pevnosti, ktoré sa nachádzajú nad mestom Kričim v Plovdivskej oblasti v južnom Bulharsku.

Stavba má pridelený štatút kultúrnej pamiatky miestneho významu.

 Lokalita 
Celkový pohľad na horský hrebeň s lokalitou Ivankovo kale a rovnomennou pevnosťou vo vrcholovej časti|náhľad|vľavo
Ruiny pevnosti Ivankovo kale sa nachádzajú nad mestom Kričim v rovnomennej lokalite v Západných Rodopách na vrchole skalnatého výbežku nad ľavom brehu rieky Văča v bezprostrednej blízkosti samotného mesta s ktorým horský výbežok susedí z juhozápadu. Vzdušnou čiarou je pevnosť vzdialená len asi 0,65 kilometra od centra mesta Kričim.

Pevnosť leží v nadmorskej výške približne .

 Dejiny 
 Ranobyzantská pevnosť 
Pôvodná byzantská pevnosť bola postavená v období neskorej antiky.

 Stredoveká bulharská pevnosť 
Stredoveká bulharská pevnosť bola postavená počas panovania bulharského cára Ivana Asena I., keď sa po oslobodení od Byzantskej ríše začal uskutočňovať plán výstavby mohutnej pevnostnej siete situovanej do severných svahov pohoria Rodopy.

V roku 1196 sa v pevnosti usídlil po zavraždení cára Ivana Asena I. jeho vrah a bratranec, bulharský bojar Ivanko, ktorý bol predstaviteľmi Byzantskej ríše menovaný za správcu vtedajšej Plovdivskej (Filipopolskej) oblasti. V roku 1197 sa podarilo bulharskému cárovi Kalojanovi presvedčiť Ivanka, aby prestúpil na jeho stranu proti Byzantskej ríši. Na to reagovala Byzantská ríša vyslaním vojenskej jednotky k pevnosti, na čo reagoval Ivanko opustením pevnosti a utiahnutím sa hlbšie do pohoria Rodopy. Tuto situáciu využil cár Kalojan, ktorý ustanovil nového správcu oblasti Alexiho Slava.

Počas vlády Ivana Asena II. sa pevnosť stala pevnou súčasťou systému bulharských pevností, ktorý druhé bulharské cárstvo získalo definitívne pod svoju kontrolu po významnom víťazstve v bitke pri Klokotnici v roku 1230.  

V roku 1966 bol stavbe udelený štatút kultúrnej pamiatky miestneho významu.

 Charakteristika 
Pohľad na ruiny pevnosti|náhľad|vľavo
Pevnosť bola v dôsledku svojej polohy neprístupná zo všetkých strán okrem juhovýchodu a juhozápadu.

Zo stavebného pohľadu ide o pozostatky dvoch pevnostíranobyzantskej a stredovekejktoré boli postavené na sebe.

 Ranobyzantská pevnosť 
Byzantská pevnosť mala rozlohu 2 hektáre. Pokrývala hrebeň skalnatého výbežku a celú hornú polovicu jeho severných svahov. 

Do súčasnosti sa z byzantskej pevnosti zachoval štyri metre vysoký pevnostný múr, nádrž a základy obytných budov. Pevnostný múr bol postavený z lomových kameňov, ktoré boli doplnené tehlovými pásmi. Ako spojivo bola použitá červená malta.

 Stredoveká bulharská pevnosť 
Stredoveká bulharská pevnosť bola oveľa menšia a zaberala len vrcholovú časť skalného výbežku. Mala rozlohu 0,15 hektára. 

Mala polygonálny nepravidelný pôdorys s predĺžením na juhovýchod. Netypický pôdorys bol dôsledkom toho, že múr pevnosti kopíroval skalnatý hrebeň. Táto pevnosť tak bola vďaka svojej polohe ešte menej menej prístupná ako byzantská. Zo stredovekej pevnosti sa do súčasnosti zachoval základ jedného vchodu na východnej strane. Múr pevnosti bol postavený z lomového kameňa, spojeného bielou maltou a poprepájaný centrálnym systémom drevených trámov. Múr dosahoval hrúbky 1,351,40 metra. 

 Štatút a dôvod pamiatkovej ochrany 
Kategória: kultúrna pamiatka miestneho významu

Rok vyhlásenia: 1966

Dôvod pamiatkovej ochrany: architektonicko-staviteľská hodnota stavby z obdobia antiky a stredoveku

 Galéria 

 Referencie 

 Iné projekty 

Kategória:Stavby v Kričime
Kategória:Kultúrne pamiatky v Bulharsku
Kategória:Pevnosti v Bulharsku
Kategória:Západné Rodopy
Kategória:Byzantská architektúra v Bulharsku